Automatisk oplæsning

Der er ikke oplæsning af denne artikel, så den oplæses derfor med maskinstemme. Kontakt os gerne på automatiskoplaesning@pol.dk, hvis du hører ord, hvis udtale kan forbedres. Du kan også hjælpe ved at udfylde spørgeskemaet herunder, hvor vi spørger, hvordan du har oplevet den automatiske oplæsning. Spørgeskema om automatisk oplæsning

Efter en timelang jagt lørdag morgen fik politiet stoppet en mand i en stjålet traktor ved Hammelev mellem Tønder og Haderslev.

Det fortæller Søren Strægaard, der er vagtchef ved Syd- og Sønderjyllands Politi.

»Anmelderen eftersætter traktoren og kontakter os. Efter cirka en time, hvor han ikke vil stoppe, kører han blandt andet ind i et autoværn«.

Jagten stod på i næsten en time, inden manden fik problemer med et gearskift og endte i grøften.

»Her kommer en kollega ind til ham, så han bliver anholdt«, siger Søren Strægaard.

Der er tale om en 40-årig mand, som tidligere er blevet frakendt kørekortet, fortæller vagtchefen.

ritzau